Mua auta, Jeesus hyvä!
Mua auta, Jeesus hyvä,
 Oi auta, rakkahin,
 Mä heikko, erhettyvä,
 Vaikk’ aina olenkin.
 Mua pese puhtaaks ain’
 Verelläs viattomalla,
 Ja ristin kuorman alla
 Ain’ ole tukenain!

 Ja auta, että voisin
 Ain’ täyttää tahtoas,
 En toimis koskaan toisin,
 Kuin käsket sanassas;
 Pahuutta vihaisin,
 Hyvyyttä rakastaisin
 Ja milloin lankeaisin,
 Taas luokses palaisin!

 Ja vihdoin iltaruskon
 Luodessa varjojaan,
 Aut’ että vahvast’ uskon
 Mä sinuun ainoaan,
 Niin että toivossa
 Mä pääni kallistaisin
 Ja luonas sitten saisin
 Autuuden taivaassa!